Sportminister is “Nar van die Week” – VF+ | Maroela Media
“Die kwota-uitsprake en dreigemente van Mbalula is so ver verwyder van die werklikheid van die professionele sportwêreld en so gevaarlik afbrekend vir nasiebou dat dit hom ongetwyfeld die week se toekenning van ‘Nar van die Week’ besorg,” het adv. Anton Alberts, die VF Plus se parlementêre woordvoerder oor sport, in ‘n verklaring gesê.
Volgens Alberts wys die uitbarsting van openbare verontwaardiging oor Mbalula se uitsprake duidelik dat die minister in ‘n bynes gekrap het.
“Die arrogansie en onkunde wat uit die voorstelle blyk, is verstommend. Waar sport sedert die eerste Wêreldbeker-rugbytoernooi in 1996 tot en met die laaste Wêreldbeker-sokkertoernooi in Suid-Afrika gebruik is om nasiebou te bevorder, word dit nou gebruik om verdeling en rassewrywing te veroorsaak. Die arrogansie van Mbalula om die wêreld te dreig dat ons spanne nie teen hulle gaan deelneem nie, slaan die asem weg,” het hy bygevoeg.
Alberts het sy kommer uitgespreek oor die impak wat Mbalula se uitlatings op borgskappe en die ondersteuning van sportsoorte soos rugby en krieket as die spanne sal hê. “Dit gaan nie net sportmanne se loopbane en lewens vernietig nie, dit gaan sport in Suid-Afrika vernietig.”
marianne strydom · 5 jaar gelede
Wat van die sokker. Gaan hulle ook n kwota wit spelers kry. Of tel sokker nie as n nasoinale sport nie
Het jy al vir Bafana gesien speel? Nee wat, hulle is g’n ‘n nasionale span nie!!
Mbalula is ‘n idioot wat rasisities is!!!…..O wee, hy is van ‘n anderster kleur en mag nie so genoem word nie….&^%$#$%^
Mbalula is eintlik mampara van die maand—korrreksie, van die jaar ! Nog ‘n korreksie:een van ‘n hele rits Mamparas .